open-index/open-wikipedia-markdown huggingface dataset:
הר צ'טווינד

**הר צ'טווינד** (באנגלית: **Mount Chetwynd**) הוא הר ברכס קירקווד, באזור חוף סקוט של ארץ ויקטוריה, שבאנטארקטיקה.

גובהו של ההר 1,944 מטרים מעל פני הים; והוא ההר ה-1,845 בגובהו באנטארקטיקה.

ההר ממוקם 5.5 קילומטרים מדרום להר גאוס.

## היסטוריה
### גילוי ומיפוי ההר

ההר התגלה על ידי המשלחת הבריטית הלאומית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904.

### מקור השם

משלחת דיסקברי העניקה להר את שמו.

ההר נקרא על שם סר פיטר צ'טווינד (Sir Peter Chetwynd), חבר של רוברט פלקון סקוט, שלימים מונה לאחראי על המצפנים (Director of Compasses) באדמירליות הבריטית.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=b-FwBY8bia0C&pg=PA236&lpg=PA236&dq=%22Mount+Chetwynd%22&source=bl&ots=lbHHNmDrWB&sig=ACfU3U3CoINz9vzHzyXwTDvRqycfG_DtLg&hl=en&sa=X&ved=2ahUKEwjD-6SuicfuAhUQ4aQKHS66Btk4HhDoATAGegQICRAC#v=onepage&q=%22Mount%20Chetwynd%22&f=false Sailing Directions for Antarctica: Includes Islands South of Latitude 60°]**, P 236

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA196&lpg=PA196&dq=%22Mount+Chetwynd%22&source=bl&ots=h8npy-if2Y&sig=ACfU3U128r4SZkbNFj5bV6UZz5SVj3fTJQ&hl=en&sa=X&ved=2ahUKEwjD-6SuicfuAhUQ4aQKHS66Btk4HhDoATAFegQIChAC#v=onepage&q=%22Mount%20Chetwynd%22&f=false Sailing Directions for Antarctica: Including the Off-lying Islands South of Latitude 60°]**, P 196

• Prenzel, Jannis & Lisker, Frank & Monsees, N. & Balestrieri, Maria & Läufer, A. & Spiegel, Cornelia. (2017), **[https://www.researchgate.net/publication/316654732_Development_and_inversion_of_the_Mesozoic_Victoria_Basin_in_the_Terra_Nova_Bay_Transantarctic_Mountains_derived_from_thermochronological_data Development and inversion of the Mesozoic Victoria Basin in the Terra Nova Bay (Transantarctic Mountains) derived from thermochronological data]**, Gondwana Research. 10.1016/j.gr.2017.04.025

## קישורים חיצוניים
* הר צ'טווינד באתר הסקר הגאולוגי של ארצות הברית
* הר צ'טווינד באתר הגאזט האנטארקטי של ממשלת ניו זילנד
* הר צ'טווינד באתר הגאזט האנטארקטי של ממשלת אוסטרליה
* הר צ'טווינד באתר הגאזט האנטארקטי המשווה SCAR של ממשלת אוסטרליה
* הר צ'טווינד באתר peakery (מרחקים לאתרים סמוכים)
* מפת אזור הר צ'טווינד
* מזג אוויר נוכחי מעודכן בהר צ'טווינד
** תחזית מזג אוויר עדכנית ארוכת טווח עבור הר צ'טווינד
** נתוני מזג אוויר היסטוריים עבור הר צ'טווינד
** סטטיסטיקות מזג אוויר עבור הר צ'טווינד

## הערות שוליים

צ'טווינד
צ'טווינד
.gt

היא סיומת האינטרנט בגואטמלה. החל מ-29 במאי 2012, רישומים של .gt ברמה שנייה זמינים.

נכון למאי 2022, רשומים מעל 23,600 אתרים תחת סיומת האינטרנט .

## סיומות אינטרנט משניות
*  – גופים מסחריים
*  – מוסדות חינוך
*  – רשתות; ללא הגבלה ברישום
*  – ישויות ממשלתיות בגואטמלה
*  – ארגונים; ללא הגבלה ברישום
*  – ישויות צבאיות בגואטמלה
*  – אנשים

## קישורים חיצוניים

* 
* רשם. GT
* 

## הערות שוליים

קטגוריה:גואטמלה: כלכלה
.gn

**.gn** היא סיומת האינטרנט בגינאה.

## סיומות אינטרנט משניות
*  – מסחרי
*  – אקדמי
*  – ממשלה
*  – מלכ"רים
*  – תשתית רשת

## קישורים חיצוניים

* 
* 

## הערות שוליים

קטגוריה:גינאה
.gs

**.gs** היא סיומת האינטרנט באיי ג'ורג'יה הדרומית ואיי סנדוויץ' הדרומיים.

.gs הוא תחום נפוץ לשירותי קיצור כתובות אתרים

## קישורים חיצוניים

* 
* 
* 
* האתר הרשמי הממשלתי של דרום ג'ורג'יה ואיי סנדוויץ' הדרומיים

## הערות שוליים

קטגוריה:איי ג'ורג'יה הדרומית ואיי סנדוויץ' הדרומיים
קטגוריה:הממלכה המאוחדת: אינטרנט
2021 באוקראינה

אירועים בשנת **[[2021]]** ב**[[אוקראינה]]**.

## הנהגה
* נשיא: וולודימיר זלנסקי
* ראש הממשלה: דניס שמיגל

## אירועים
מתמשך – מגפת הקורונה באוקראינה

מתמשך - המלחמה בדונבאס (החל מ-2014)

מתמשך - סיפוח חצי האי קרים (החל מ-2014)
* 21 בינואר – השרפה בבית האבות בחרקיב - שרפה בבית אבות במהלכה נהרגו מספר אנשים. במדינה הוכרז יום אבל לאומי.
* 23 באפריל - שיירת סיוע של האו"ם שולחת 23 טונות של סיוע הומניטרי לאזור דונצק, ועוברת את קו המגע לשטח שאינו בשליטת הממשלה בנקודת המעבר נובוטרויצקה.

## נפטרו
* 4 בינואר – אנטוליי בוטנקו, פוליטיקאי, חבר פרלמנט (נולד ב־1938).
* 7 בינואר – ולדימיר קיסליוב, ספורטאי, זוכה מדליית זהב אולימפית (נולד ב-1957).

## קישורים חיצוניים

## הערות שוליים

*
אוקראינה
קטגוריה:שנים באוקראינה
אוקראינה
Nirvana (מיני-אלבום)

**Nirvana** (בעברית: **אושר**) הוא המיני-אלבום הראשון של הזמר/ת סם סמית'. המיני-אלבום יצא לאור ב-3 באוקטובר 2013 בפורמט הורדה דיגיטלית. המיני-אלבום כולל חמישה שירים (שבעה במהדורת הבונוס), דוגמת "Safe with Me" שהגיע למקום ה-86 במצעד הסינגלים הבריטי.

## רקע
המיני-אלבום כולל סינגל אחד, ארבעה שירים ושני שירים נוספים במהדורת הבונוס. השיר "Safe with Me", שנכתב על ידי סמית' ובן אש, הגיע למקום ה-86 במצעד הסינגלים הבריטי. השיר "Latch", שהיה לרצועה הרביעית מתוך המיני-אלבום, זכה במקום הראשון במצעד שירי הדאנס-אלקטרוני של הבילבורד האמריקאי.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2013
קטגוריה:אלבומי סם סמית'
קטגוריה:מיני-אלבומי חברת קפיטול רקורדס
הר כריסטי (איי שטלנד הדרומיים)

250px|ממוזער|מפת האי סמית'. הר כריסטי ממוקם במרכז החלק העליון, של הרביע הראשון מימין, בשורה העליונה של רביעי המפה.
**הר כריסטי** (באנגלית: **Mount Christi**) הוא הר בצפון רכס אימאון, באי סמית', באיי שטלנד הדרומיים, שבסמוך לאנטארקטיקה.

גובהו של ההר 1,280 מטרים מעל פני הים; הר כריסטי הוא ההר ה-3,430 בגובהו באנטארקטיקה.

הר כריסטי מתנשא מעל קרחון קונגור המצוי מערבית - צפונית-מערבית להר; מעל קרחון סאפארבו, המצוי צפונית להר ומעל קרחון ריטיה המצוי דרומית-מזרחית להר.

ההר ממוקם 5.5 קילומטרים צפונית-מזרחית להר פסגה; 3.36 קילומטרים דרומית - דרום-מערבית לנקודת דליאן; ו-3.22 קילומטרים דרומית- מערבית לפסגת מטוצ'ינה.

## היסטוריה
### גילוי ומיפוי ההר

ההר מופה לראשונה על ידי משלחת הסקר ההידרוגרפי של הצי המלכותי הבריטי בשנים 1951–1952.

### מקור השם

משלחת הסקר ההידרוגרפי הבריטי קראה להר "הר סמית" (Mount Smith) בשנת 1951.

רב החובל ויליאם סמית' גילה את איי שטלנד הדרומיים בשנת 1819; ב-16 באוקטובר 1819 הגיע סמית' לאי המלך ג'ורג', קרא לאי על שמו של ג'ורג' השלישי, והכריז על הארכיפלג של איי שטלנד הדרומיים כטריטורייה בריטית.

כף סמית' התגלתה ומופתה לראשונה על ידי ויליאם סמית' באוקטובר 1819, והוא נתן לכף את שמה.

משלחתו של הנרי פוסטר, אשר חקרה את האיים בשנים 1828–1831 קראה לכף סמית' בשם "כף כריסטי" ( "Cape Christi"), אולם מאחר שסמית' נתן לכף שם קודם לכן - הוחלט כי שם זה יישאר שמה של הכף, ולכן הוועדה המייעצת לשמות אנטארקטיים של בריטניה החליטה בשנת 1953, כי השם יועבר להר - הקרוי היום הר כריסטי.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA444&lpg=PA444&dq=%22Mount+Christi%22&source=bl&ots=qcPEsnLav9&sig=ACfU3U1rjpgg1fGHj8T2Na4Lqcd9cgcwtQ&hl=en&sa=X&ved=2ahUKEwjt0KXHmcnuAhXQCewKHSLEBSg4FBDoATAJegQIBxAC#v=onepage&q=%22Mount%20Christi%22&f=false Sailing Directions (planning Guide) and (enroute) for Antarctica]**, P 327

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=PA135&lpg=PA135&dq=%22Mount+Christi%22&source=bl&ots=6UMgHyGe6I&sig=ACfU3U2CeiTi_zb-RkYT2fpiI025UgEenA&hl=en&sa=X&ved=2ahUKEwjt0KXHmcnuAhXQCewKHSLEBSg4FBDoATAIegQICRAC#v=onepage&q=%22Mount%20Christi%22&f=false Sailing Directions for Antarctica: Includes Islands South of Latitude 60°]**, P 135

[מרכז|ממוזער|750x750 פיקסלים|מבט על חופו הדרומי של האי סמית', מ[מצר אוסמר]]

## קישורים חיצוניים
* הר כריסטי באתר הסקר הגאולוגי של ארצות הברית
* הר כריסטי באתר הגאזט האנטארקטי של ממשלת אוסטרליה
* הר כריסטי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור ההר, תוך סימון אתרים נוספים באזור באתר copernix
* תצלום לוויין של אזור הר כריסטי
* תרשים הנוף הנשקף מהר כריסטי באתר peakvisor
* מזג אוויר נוכחי מעודכן בהר כריסטי
** תחזית מזג אוויר עדכנית ארוכת טווח עבור הר כריסטי
** נתוני מזג אוויר היסטוריים עבור הר כריסטי
** סטטיסטיקות מזג אוויר עבור הר כריסטי

## הערות שוליים

כריסטי
תחרות הזמר של הבונדסוויז'ן

**תחרות הזמר של הבונדסוויז'ן** (בגרמנית: **Bundesvision Song Contest**) היא תחרות מוזיקה, שנערכה בין שש עשרה המדינות המרכיבות את גרמניה. התחרות נוצרה על ידי שטפן ראב ושודרה בשידור חי בערוץ "ProSieben".

התחרות מבוססת על תחרות הזמר של האירוויזיון אך עם כללים שונים את המוזיקה בשפה הגרמנית כשאחד מכללי התחרות הוא שבשיר המשתתף בתחרות לפחות חמישים אחוז ממילותיו צריכות להיות בגרמנית, שטפן ראב שימש גם כמנחה התחרויות.

התחרות נערכה מ-2005 ועד 2015, בתחרות הראשונה זכתה להקת הפופ "Juli" שייצגה את מדינת הסן.

## משתתפים ידועים
*אפוקליפטיקה
*פאניק
*פולרקרייס 18

## קישורים חיצוניים

* 

*
קטגוריה:מוזיקה גרמנית
קטגוריה:תחרויות מוזיקה
קטגוריה:תוכניות טלוויזיה בשפה הגרמנית
מאדליב

**אוטיס ג'קסון ג'וניור** (באנגלית: **Otis Jackson Jr.**; נולד ב-24 באוקטובר 1973), הידוע בשם הבמה **מאדליב** (**Madlib**), הוא די ג'יי, מפיק מוזיקלי, רב-נגן וראפר אמריקאי.

## ביוגרפיה
אוטיס ג'קסון ג'וניור נולד באוקסנארד שבקליפורניה, להורים המוזיקאים אוטיס ג'קסון האב ודורה סינסקה ג'קסון. הוא דגם את שירו הראשון בגיל 11, שמקורו באוסף של אביו. אחיו הצעיר הוא המפיק והראפר מייקל "או נו" ג'קסון. דודו הוא חצוצרן הג'אז ג'ון פאדיס. הוא גדל באוקסנארד, שם החל את קריירת המוזיקה שלו.

בתחילת שנות ה-90 הקים מאדליב קולקטיב שהורכב מראפרים שעבדו איתו באולפן "Crate Diggas Palace" שבסיסו באוקסנארד. קולקטיב זה הורכב בעיקר מחבריו, ונודע בשם CDP. המוזיקה הראשונה של מאדליב שיצאה באופן מסחרי הייתה בשנת 1993, הפקה עבור הרכב הראפ "ת'ה אקלקהוילס". הוא המשיך להקליט מוזיקה משלו עם ההרכב "לוטפאק". בשנת 1995 אביו של מאדליב הוציא את המיני-אלבום שלהם, *Ill Psyche Move*, בחברת תקליטים שנקראה "Crate Diggas Palace". תקליט זה משך את תשומת ליבו של פינוט באטר וולף, מקים חברת התקליטים "סטונס ת'רואו רקורדס", שהחתימה את ההרכב בשנת 1998.

בשנת 2000 הוציא מאדליב את אלבום הסולו הראשון שלו, *The Unseen*, תחת שם הבמה "קוואסימוטו", שזכה לשבחי הביקורת ודורג על ידי מגזין "Spin" כאחד מ-20 האלבומים המובילים של השנה.

בשנת 2003 הכריז מאדליב על שני פרויקטים משותפים. הוא הצטרף למפיק ההיפ הופ ג'יי דילה בצמד המכונה "ג'ייליב", שהוציא את האלבום *Champion Sound*. לאחר מכן, שיתף פעולה עם הראפר אם אף דום, ויחד כונו "מאדויליין". בשנת 2004 הוציאו את אלבומם המשותף תחת שם זה, *[[Madvillainy]]*, שזכה לשבחים רבים ממבקרי המוזיקה ונכלל ברשימות סיכום שנה רבות.

בשנת 2005 הוציא אלבום נוסף תחת שם הבמה "קוואסימוטו", הנקרא *The Further Adventures of Lord Quas*, שזכה לביקורות חיוביות. באלבום דגימות ווקאליות רבות של השחקן מלווין ואן פיבלס, שזכה לקרדיט בהערות האלבום של שיתוף פעולה. במהלך שאר העשור, המשיך מאדליב להוציא חומרי ג'אז במקביל ליצירת ההיפ הופ שלו.

בשנת 2010 הודיע מאדליב על חותם משלו בשם "Madlib Invazion", שהוקם כדי להוציא סדרת מוזיקה בשם "Madlib Medicine Show". בסופו של דבר, העבודה על הסדרה ארכה למעלה משנתיים, והגיעה לשיאה עם 13 מהדורות אלבום וכמה תקליטורי מיני-אלבומים בויניל בלבד המשתרעים על היפ הופ, ג'אז, רמיקסים ומיקסים רב-ז'אנריים. הלייבל המשיך להוציא תקליטים מחוץ לסדרה המוקרית.

בשנת 2011, מאדליב והראפר פרדי גיבס הכריזו על תוכניות לאלבום משותף, עם צאתו של מיני-אלבום בשם *Thuggin*, שאחריו, בשנת 2012, הוציאו מיני-אלבום נוסף בשם *Shame*, וב-2013 הוציאו מיני-אלבום נוסף, בשם *Deeper*. במרץ 2014 הוציאו אלבום באורך מלא בשם *Piñata*, שזכה לשבחי הביקורת. את האלבום הוציאו תחת ההרכב "מאדגיבס". ב-2019, הוציאו אלבום משותף נוסף, הנקרא *Bandana*.

## קישורים חיצוניים

* 

## הערות שוליים

קטגוריה:תקליטנים אמריקאים
קטגוריה:מפיקים מוזיקליים אמריקאים
קטגוריה:מפיקי היפ הופ אמריקאים
קטגוריה:ראפרים אמריקאים
קטגוריה:אמריקאים שנולדו ב-1973
ג'ק גלאגר

**אוליבר וסטפילד קלפי** (באנגלית: **Oliver Westfield Claffey**; נולד ב-7 בינואר 1990) הידוע יותר בשם הבמה שלו, **ג'ק גלאגר** הוא מתאבק ולוחם MMA אנגלי. הוא מוכר בעיקר בשל תקופתו בארגון ההיאבקות WWE, שבו הופיע במותגים 205 לייב (המיועדת למחלקת משקל הקל של הארגון) ו-NXT לרוב תחת שם הבמה **"ג'נטלמן" ג'ק גלאגר**. קלפי התמודד עם מספר האשמות בגין תקיפה מינית; הוא שוחרר מה-WWE ביוני 2020 עקב תקיפה שפורסמה בשנת 2014 מטעם התנועה החברתית Speaking Out.

קלפי החל את הקריירה שלו כמתאבק בשנת 2006, כשהופיע בארגוני ההיאבקות העצמאיים. כעבור עשור, הוא השתתף בטורניר ה-Crusierweight Classic. לאחר הטורניר, הוא חתם על חוזה ב-WWE.

## תקיפה מינית והאשמות אחרות

נשים רבות האשימו את קלפי בגין תקיפה מינית. ב-19 ביוני 2020, עלתה לסדר היום תקיפה שפורסמה בשנת 2014 כחלק מהתנועה החברתית Speaking Out. הוא שוחרר מחוזהו ב-WWE באותו היום, כשקיבל אחריות על המקרה לאחר שיחות עם הנהלת ארגון ה-WWE. בהמשך, קלפי פרסם הצהרה שבה הוא התנצל על התקיפה שהתרחשה בשנת 2014, אך בד בבד טען כי מדובר ב"מקרה בודד", שאינו משקף את היחס שלו כלפי נשים. בתגובה, הצד הנתקף המשיך לטעון שקלפי תקף מספר נשים נוספות.

## מאזן קרבות MMA

## אליפויות והישגים
* **הישגים בארגון ההיאבקות Futureshock Wrestling – FSW**
** אליפות FSW (פעמיים)
** גביע טורניר FSW
** אליפות הזוגות של FSW (פעם אחת)  - עם אלכס ציאניד
* **הישגים בארגון ההיאבקות Tetsujin Shoot Style**
** טורניר Tetsujin Shoot Style (2015)
* **הישגים בארגון ההיאבקות Grand Pro Wrestling – GPW**
** אליפות הזהב של גלאגר (פעם אחת)
** האליפות הבריטית של GPW (פעם אחת)
* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-145 מתוך 500 המתאבקים הטובים ביותר לשנת 2017
* **הישגים בארגון ההיאבקות Scottish Wrestling Alliance**
** ראמבל באטלזון (2014)

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מתאבקים מקצוענים אנגלים
קטגוריה:מתאבקי ה-WWE
קטגוריה:מתאבקי ה-NXT
קטגוריה:לוחמי אמנויות לחימה משולבות
קטגוריה:ספורטאים אנגלים
קטגוריה:אנגלים שנולדו ב-1990
נקודה חמה (ביולוגיה)

**נקודת חמה במגוון הביולוגי** (באנגלית: **Biodiversity hotspot**) היא אזור אקולוגי, שבו קיים מגוון ביולוגי בעל חשיבות רבה המאויים על ידי פעילות אנושית, ודורש הגנה מיוחדת עקב ערכיותו האקולוגית הייחודית. מכלול הנקודות החמות ברחבי העולם מקיף שטח קטן ביותר ביחס לשטח היבשתי הכולל של כדור הארץ, אך בתוכו נמצאים למעלה משליש מכל המינים של צמחים ובעלי חוליות בעולם.

## הגדרה
המונח "נקודה חמה" נטבע לראשונה בהקשר האקולוגי על ידי האקולוג נורמן מיירס , בשני מאמרים שפורסמו על ידו בכתב העת “The Environmentalist” בשנת 1988 ובשנת 1990, ולאחר מכן במאמר שלישי משנת 1990 שפרסם בכתב העת המוביל Nature. בסדרת המאמרים נטען כי לאור האיומים הרבים הנשקפים לטבע ולמגוון הביולוגי על ידי האדם, יש צורך להגדיר "נקודות חמות" שלגביהן הפגיעה הסביבתית היא חמורה במיוחד, ולהתמקד בעיקר במניעת הפגיעה בנקודות אלה.

הנקודות החמות נקבעו על פי שני קריטריונים: הראשון הוא שצומחים בהן לפחות 1,500 מינים (או 0.5%) של צמחים אנדמיים מבין 300,000 המינים הקיימים. השני הוא שהאזור איבד 70% או יותר מהצמחייה העיקרית בשטח.

בהתאם לקריטריונים אלה, נקבעו תחילה 25 נקודות חמות המכסות 1.4% בלבד מהשטח היבשתי של כדור הארץ, אך כוללות 44% מכלל המינים של צמחים וסקולריים ו-35% ממיני החולייתנים בעולם. מחקרים מאוחרים יותר הגדילו את מספר הנקודות החמות בעולם ל-36 נקודות, ששטחן 2.4% מכלל השטח היבשתי בעולם, ושיעור אובדן בתי הגידול בהן עומד כיום על כ-86%.

## נקודות חמות לפי אזורים גאוגרפיים
ממוזער|290x290 פיקסלים|בירוק – שטח 25 הנקודות החמות המקוריות, בסגול – שטח הנקודות החמות הנוספות

## ישראל
ישראל מהווה מוקד בעל חשיבות עולמית לשמירת המגוון הביולוגי, ואף נכללת כנקודה חמה במפת האזורים החשובים ביותר לשמירת המגוון הביולוגי העולמי ביחד עם מדינות אחרות באגן הים התיכון.

מיקומה הגאוגרפי הייחודי של ישראל בצומת בין היבשות אסיה, אפריקה ואירופה מאפשר חיבור בין ארבעה אזורי צומח עולמיים שונים, המפגישים בשטח קטן מינים מהאזור הטרופי, מהמדבר הקיצוני של הסהרה, מהרמות הגבוהות של אסיה ומהאקלים הים תיכוני. מפגש זה מתרחש תוך מפל טופוגרפי ואקלימי בו קיימים הפרשים קיצוניים של גובה ומשקעים על פני מאות קילומטרים בודדים, על תשתית גאולוגית מגוונת במיוחד. כל אלו מהווים תשתית למגוון ביולוגי עשיר ומגוון. בנוסף, ישראל מהווה ציר נדידה בעל חשיבות קריטית ברמה העולמית, בו חולפות פעמים בשנה כ-500 מיליון ציפורים בנדידתן מאירופה לאפריקה ובחזרה.

מעבר להיותה של ישראל נקודה חמה בפני עצמה, מתבצעים מחקרים לאיתור נקודות חמות מיוחדות בתוך שטח המדינה. באוגוסט 2012 פורסם בכתב העת אקולוגיה וסביבה כי בפארק רמת הנדיב קיים אתר המהווה נקודה חמה ובו גדלים 17 מיני צמחים נדירים שעבור חלקם יש צורך לנקוט באמצעי שימור מיידיים.
הפרעת פלמחים וקניון אכזיב אף הם חוליות בשרשרת של 'נקודות חמות' מסוג קניון תת-ימי במים הכלכליים של ישראל המארחות מערכות אקולוגיות ייחודיות של גני אלמוגים ומיני חי נוספים.

בנובמבר 2016 החל פרויקט ה"הוטספוטס" – איתור אתרים חיוניים לשמירה על המגוון הביולוגי, על ידי מכון דש"א. מטרת הפרויקט לאתר, למפות ולסווג אתרים ובתי גידול ערכיים בישראל שאינם מוגנים, ולתאר את מצבם ואת האיומים הנשקפים להם, כל זאת במטרה להפנות את תשומת הלב והמשאבים של גופי תכנון וביצוע שונים לקיומם ולחשיבותם של אתרים אלה.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סביבה
קטגוריה:אקולוגיה
קטגוריה:שמירת טבע
קטגוריה:מערכות אקולוגיות
הדיוויזיה ה-195 (האימפריה הגרמנית)

**הדיוויזיה ה-195** (בגרמנית: **195. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-4 באוגוסט 1916 בחזית המזרחית ולחמה במהלך מתקפת ברוסילוב. באפריל 1917 עברה לחזית המערבית, שם לחמה בקרב איפר השלישי. בנובמבר 1917 הועברה הדיוויזיה לחזית האיטלקית, שם לחמה בקרב קפורטו כחלק מהארמייה הגרמנית ה-14. בדצמבר 1917 חזרה הדיוויזיה לחזית המערבית, שם לחמה במהלך מבצע מיכאל ובמהלך הקרב השני על המארן. לאחר מכן לחמה הדיוויזיה במתקפת מאה הימים, ובכלל זה בקרב סן-מייל ובמתקפת מז-ארגון עד סוף המלחמה בינואר 1919 חזרה הדיוויזיה לגרמניה ופורקה.

## מפקדים
* אברהרד פון שמטוב (4 באוגוסט 1916–31 באוגוסט 1916)
* היינריך פון הופמן (1 בספטמבר 1916–31 בדצמבר 1916)
* ריינהרד פון וכמר (1 בינואר 1917–21 בפברואר 1918)
* גאורג ויידנר (22 בפברואר 1918–19 באוקטובר 1918)
* קרל פון לוינסקי (20 באוקטובר 1918–ינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

195
195
אלמז (יחידה)

**היחידה המיוחדת למלחמה בטרור "אלמז"** (בבלארוסית: **СПБТ «Алмаз»**) היא יחידה מיוחדת של משרד הפנים של בלארוס המבצעת מגוון רחב של משימות למניעת פעולות טרור ולהגיב לאירועים בהתאם להנחיות שר הפנים של בלארוס. על פי דיווחים בתקשורת, היחידה, בנוסף לפעולות נגד טרור, נוטלת חלק בדיכוי ההתנגדות הפוליטית למשטרו של לוקשנקה והיא מעורבת בפיזור הפגנות המוניות.

## היסטוריה
היחידה הוקמה ככוח המשימה המיוחד של משרד הפנים הבלארוסי "ברקוט" ב-2 בינואר 1991 בהתאם לצו של משרד הפנים מ-14 בדצמבר 1990. זו הייתה היחידה המיוחדת הראשונה של משרד הפנים בשטח בלארוס. בתחילה, "ברקוט" הייתה כפופה למחלקת בתי הסוהר של משרד הפנים הבלארוסי עד שהועברה בהמשך לאחריות המשטרה.

המפקד הראשון של היחידה היה קפטן ולדימיר נאומוב.

בשנת 1994 מפקד "ברקוט" ולדימיר נאומוב יזם לארגן מחדש את הכוחות המיוחדים. בסתיו 1994 הפכה היחידה ליחידה מיוחדת של משרד הפנים של בלארוס עם כפיפות לשר באופן אישי וקיבלה שם חדש – "אלמז". היחידה קיבלה משימות חדשות, כולל השתתפות במאבק נגד ארגוני פשע מאורגן, מעצר עבריינים מסוכנים וחמושים במיוחד.

אלמז ביצעה 3,700 פעולות מיוחדות; שחררה 105 בני ערובה; עצרה 4,300 עבריינים שביצעו פשעים חמורים; תפסה וניטרלה 20 מטעני נפץ, 21,100 אמצעי לחימה ותחמושת.

## משימות
משימותיה העיקריות של היחידה בעת הקמתה היו:
* שחרור בני ערובה;
* מעצר עבריינים חמושים;
* חיסול הפרעות במקומות ציבוריים.

## מפקדים
* ולדימיר נאומוב (1991)
* ניקולאי קרפנקוב (1992–1994; 2003–27 בדצמבר 2010)
* ויקטור זוראייב (27 בדצמבר 2010–הווה)

## טרור נגד האופוזיציה
ב-14 במרץ 2002 מצא בית הדין המחוזי במינסק יחידה של אלמז בחטיפת העיתונאי דמיטרי זאוודסקי. ב-25 במרץ 2006 עיכבו אנשי יחידת "אלמז" את המועמד לנשיאות אליכסנדר קזולין. במשך יותר מ-20 שעות לא הצליחו קרובי המשפחה להבין מהרשויות היכן הוא נמצא, האם הוא חי, מה עלה בגורלו, מה מצבו הגופני. בהמשך התברר כי קזולין הוכה קשות במהלך מעצרו ובדרך לבית המעצר שקדם למשפט בז'ודינו הוא עבר עינויים.

במהלך פיזור ההפגנות בתאריכים 19–20 בדצמבר 2010, לוחמי אלמז הואשמו באכזריות מיוחדת. ב-27 בדצמבר פוטר ניקולאי קרפנקוב, מפקד היחידה למלחמה בטרור אלמז במשרד הפנים, בשל כך. על פי The Insider, לוחמי אלמז עשויים להיות מעורבים ברצח אלכסנדר טרייקובסקי במהלך דיכוי ההפגנות במינסק ב-10 באוגוסט 2020, יחד עם לוחמי יחידת אלפא של הק.ד.ב..

## קישורים חיצוניים

* אלמז / אתר רשמי
* הכוחות המיוחדים של בלארוס
* אלמז

## הערות שוליים

קטגוריה:יחידות משטרתיות ללחימה בטרור
קטגוריה:בלארוס: צבא וביטחון
פארק התעשייה שחורת

**פארק התעשייה שחורת** הוא פארק תעשייה, הממוקם כ-3 קילומטרים צפונית לעיר אילת, השייך חברה הכלכלית של העיר. שטח הפארק עומד בסך הכל על כ-620 דונם. פארק עובדים מאות עובדים במפעלים של מספר חברות ובהן חברת החשמל, תעשיות מזון שונות, בית דפוס ועוד. הפארק נחשב לאזור סחר חופשי ולאזור עדיפות לאומית.

הפארק חווה גדילה משמעותית בשנים 2017–2020 באמצעות ביצוע מספר מכרזים והקמת מפעלים חדשים.

## הערות שוליים

קטגוריה:אילת: כלכלה
קטגוריה:ישראל: אזורי תעשייה
Grand Theft Auto Advance

**Grand Theft Auto Advance ** הוא משחק פעולה והרפתקאות מסוג עולם פתוח, שפותח על ידי חברת Digital Eclipse  ושווק על ידי Rockstar Games. המשחק פותח בלעדית לגיים בוי אדוונס ויצא ב-26 באוקטובר 2004, באותו היום שבו יצא Grand Theft Auto: San Andreas לפלייסטיישן 2.

## משחקיות
המשחק, הממוקם בליברטי סיטי הבדיונית (מבוססת על העיר ניו יורק) בשנת 2000, הוא פריקוול למשחק Grand Theft Auto 3 ועוקב אחר הפרוטגוניסט מייק, שמסתבך בעולם של פשע מאורגן.

המשחק בנוי בסגנון דומה למשחקים Grand Theft Auto 1 ו-Grand Theft Auto 2, כאשר הוא מוצג מזווית עילית. במשחק אין קטעי אנימציה. במקום קטעי אנימציה בין המשימות מופיע דיאלוג עם טקסט בלבד ובלי מדבבים עם תמונות מצוירות של הדמויות ומנגינת רקע.

המשחק אינו כולל תחנות רדיו כמו שאר משחקי Grand Theft Auto. בכל מכונית יש מנגינה קבועה שחוזרת על עצמה ולא ניתנת לשינוי. עם זאת, ב-GTA Advance ניתן לראות שלטי חוצות של תחנות הרדיו שקיימות ב-GTA 3 ברחבי ליברטי סיטי.

## קישורים חיצוניים

* 

* Grand Theft Auto Advance בפרויקט פאנדום

קטגוריה:Grand Theft Auto
קטגוריה:משחקי וידאו משנת 2004
קטגוריה:משחקי גיים בוי אדוונס
קטגוריה:משחקי עולם פתוח ממוחשבים
קטגוריה:משחקי פעולה-הרפתקאות
קטגוריה:משחקים דמויי GTA
קטגוריה:משחקי וידאו שפותחו בארצות הברית
טום מרסייה

**טום מרסייה** (נולד ב-30 בנובמבר 1993) הוא שחקן קולנוע ישראלי, מוכר בעיקר בשל תפקידו בסרט הקולנוע "מילים נרדפות".

## ביוגרפיה
מרסייה נולד ב-30 בנובמבר 1993 בתל אביב, בנם של היהלומנית והדוגמנית רונית זילברשטיין ומישל מרסייה, מעצב שיער ויזם. 
בוגר מגמת תיאטרון של תיכון חדש הרצליה ולימודי משחק בבסטודיו למשחק יורם לוינשטיין שבעירו. במסגרת לימודיו שיחק במחזות "פדרה מאוהבת" ו"אגדות מיערות וינה". 

הופעת הבכורה הקולנועית שלו הייתה בשנת 2019 עם התפקיד הראשי בסרט הקולנוע "מילים נרדפות". בבימויו של הבמאי הישראלי נדב לפיד, שגילה אותו כתלמיד תיאטרון. בסרטו החצי-אוטוביוגרפי של לפיד הוא מגלם את יואב, צעיר ישראלי שהגיע זה עתה לפריז עם ציפיות גבוהות והוא מנסה להיפטר מהלאומיות שלו בהקדם האפשרי. יואב זונח לחלוטין את העברית, את ההיסטוריה של מולדתו ומנתק כל קשר עם משפחתו בישראל. בדומה לדמותו הקולנועית, מרסייה לימד את עצמו צרפתית, עבר לפריז וניתק כל קשר עם ישראל לקראת צילומי הסרט. הופעתו בסרט זה זיכתה אותו במועמדות לפרס אופיר בקטגוריית השחקן הראשי הטוב ביותר ולפרס לומייר בקטגוריית השחקן המבטיח ביותר.

בשנת 2020 מרסייה הופיע בסדרת הטלוויזיה "" של HBO בתפקיד ג'ונתן.

בשנת 2023 שיחק לצד רומן דוריס בסרט ההרפתקאות הצרפתי "ממלכת החיות" (אנ') שביים תומא קאייה (אנ').

## חיים אישיים
מרסייה גדל בהרצליה והוא מתגורר בפריז מאז 2018.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:בוגרי תיכון היובל (הרצליה)
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראלים שנולדו ב-1993
סיטרואן קסארה WRC

**סיטרואן קסארה WRC** היא מכונית מרוצי ראלי, שנבנתה על ידי סיטרואן להתמודדות באליפות העולם בראלי. המכונית מבוססת על דגם הסיטרואן קסארה. המכונית הוצגה לראשונה בעונת 2001. סבסטיאן לב זכה עם הקסארה בשלוש האליפויות הראשונות שלו. סטירואן זכתה עם המכונית שלוש פעמים באליפות היצרנים.

ב-58 מרוצים בהם השתתפה הקסארה היא ניצחה 32 פעמים והגיעה לפודיום 78 פעמים.

## היסטוריית תחרויות
### אליפות העולם בראלי
קסארה WRC מבוססת על דגם ההאצב'ק של סיטרואן קסארה, אף על פי שהדימון ביניהם נמצא במראה החיצוני בלבד. בעונת 1999 השתתפה באליפות סיטרואן קסארה סדרתית שעברה התאמות. המכונית רשמה ניצחונות בראלי קטלוניה ובצרפת. בשנת 2001 קטגוריית המכוניות המותאמות (Kit Car) הוצאה מחוץ לאליפות והוחלפה בקטגוריות הסופר 1,600 וסופר 2,000. סיטרואן הציגה את דגם הקסארה WRC שהתחרה בקטגוריה הבכירה.

חסוס פוראס ניצח את ראלי צרפת בעונת 2001 והשיג את ניצחון הבכורה למכונית. סבסטיאן לב ניצח את ראלי מונטה קרלו בעונת 2002, אך לאחר מכן נפסל בשל החלפת צמיגים אסורה. את ניצחון הבכורה עם המכונית השיג בראלי גרמניה.

בעונת 2003 הקסארה הייתה יותר תחרותית. בראלי בריטניה, מרוץ סיום העונה, ריצ'רד ברנס שהוביל את המרוץ, נאלץ לפרוש. לב עשה כמה טעויות במקטע האחרון ופספס הזדמנות לנצח את המרוץ. הניצחון היה מקנה לו את תואר האליפות, אותו הפסיד בפער של נקודה אחת לפטר סולברג. למרות ההפסד סיטרואן זכתה באליפות היצרנים.

לב זכה בשלוש אליפויות רצופות בין השנים 2004-2006 וסיטרואן זכתה שלוש פעמים באליפות היצרנים (2003-2005). מלבד לב ופוראס, גם קרלוס סאינס ופרנסואה דובאל השיגו ניצחונות עם המכונית.

בשנת 2007 הוחלפה הקסארה בדגם הC4 WRC. קבוצות פרטיות המשיכו לעשות שימוש במכונית גם בשנים הבאות. פטר סולברג התחרה עם הקסארה במרבית עונת 2009, כחלק מקבוצה פרטית הנושאת את שמו.

### ראלי-קרוס
קנת' הנסן זכה בשישה תוארי אליפות רצופים באליפות אירופה בראלי-קרוס (2000–2005) כשהוא מתחרה בסיטרואן קסארה.

בספטמבר 2004, נביל קארים, התחרה עם הקסארה WRC במרוץ שהתקיים בצרפת כחלק מאליפות העולם בראלי-קרוס. הוא סיים את מקצי הדירוג במקום ה-34 מתוך 37 נהגים ולא עלה לחצי הגמר. בהמשך החליף את המכונית לדגם ה-DS3 עימו התחרה בעונת 2005. הייתה זאת ההופעה היחידה של הקסארה באליפות העולם בראלי-קרוס.

## קישורים חיצוניים

* 

## הערות שוליים

קטגוריה:אליפות העולם בראלי: מכוניות
קסארה
שיגולה רקורדס

**שיגולה רקורדס** היא חברת תקליטים ישראלית, שהוקמה על ידי הראפרים והמפיקים מיכאל כהן ומיכאל מושונוב מצמד ההיפ הופ כהן@מושון והתקליטן והמפיק די ג'יי מש, וכיום מורצת על ידי מיכאל כהן ודי ג׳יי מש. החברה עוסקת בעיקר במוזיקת היפ הופ ופועלת תחת חסותה של הליקון.

## רקע
בראיון למאקו, הצהירו כהן@מושון על שיגולה רקורדס כי "זו הדרך שלנו לקדם גם את המוזיקה שלנו אבל גם כל מיני אמנים שאנחנו מאמינים בהם. לאורך השנים נהיינו מעורבים בהמון פרויקטים ורצינו לאחד את זה למקום אחד - כך נולד למעשה הלייבל".

משמעות השם ״שיגולה״ נשארת חסויה וחבריה מסרבים להסביר את משמעותו.

## היסטוריה
החברה הוקמה בשנת 2017 על ידי מיכאל כהן ומיכאל מושונוב מצמד ההיפ הופ כהן@מושון ותקליטנם די ג'יי מש. האלבום הראשון שיצא בלייבל הוא אלבום הבכורה של די ג'יי מש, "מחט על תקליט", שיצא בנובמבר 2017 וכלל הופעות אורח של רביד פלוטניק, איתי לוקץ', כהן@מושון, אורטגה, מיכאל סוויסה, עדן דרסו, אייטולה ועוד, כשני האחרונים הוחתמו לימים בלייבל. השיר "יהיה מה שיהיה" מתוך האלבום, בשיתופם של כהן@מושון ועדן דרסו, נוצר לאחר שדי ג'יי מש יצר קשר עם דרסו באמצעות פייסבוק, לאחר שהאזין לקטע ראפ שהעלתה, והחליט לשתף אותה באלבומו ולהחתים אותה בלייבל, ובשנת 2018, הוציאו השניים אלבום משותף, שנקרא "כתר שקוף". האלבומים הבאים שהוציא הלייבל זכו להצלחה ושבחים ממבקרי המוזיקה.

בשנת 2021 הוציא הלייבל את מיקסטייפ הבכורה שלו, הנקרא "שיגסטייפ", המכיל שירים בביצוע אמני הלייבל, ומתארחים בו גם ישי סוויסה ומיכאל סוויסה.

## אמנים
### אמנים בהווה
* אייטולה
*די ג'יי מש
*עדן דרסו
*מיכאל כהן
*אורי שוחט
*סלימפים

### אמנים בעבר
*וייב איש
*כהן@מושון

## דיסקוגרפיה
### אלבומי אולפן
* די ג'יי מש - מחט על תקליט (2017)
* עדן דרסו ודי ג'יי מש - כתר שקוף (2018)
* וייב איש - העלייה (2020)
*כהן - מה שאפשר עם מה שנשאר (2021)
*אורי שוחט - שוחטודה (2022)
*עדן דרסו - משולש קדוש (2022)
*די ג'יי מש - יותר מזל משכל (2023)
*סלימפים - לופ הסבל האינסופי (2023)
*מאור כהן ודי ג'יי מש - על הדשא (2023)
*כהן - הביתה (2024)

### מיקסטייפים
* שיגולה - שיגסטייפ (2021)
*וייב איש וצוקוש - תזמון מושלם (2021)

### מיני-אלבומים
*כהן - חצי אפוי (2018)
* כהן ומיכאל סוויסה - גלישה בסתר (2019)
*אמ.סי חי ודי ג'יי מש - חי וקיים (2021)
*אורי שוחט - זה מרגיש טוב (2023)

## קישורים חיצוניים

* 
* 

## הערות שוליים

קטגוריה:חברות תקליטים ישראליות
קטגוריה:היפ הופ ישראלי
קטגוריה:היפ הופ: חברות תקליטים
סוזן ויילד

**סוזן אליס ויילד** (באנגלית: **Susan Ellis Wild**; נולדה ב-7 ביוני 1957) היא פוליטיקאית אמריקאית, שכיהנה כחברת בית הנבחרים של ארצות הברית מטעם קהיליית פנסילבניה. היא נבחרה לראשונה לקונגרס בנובמבר 2018, ותחילה ייצגה את מחוז הקונגרס ה-15 של פנסילבניה מאז ועד התכנסות הקונגרס ה-116 של ארצות הברית, אז החלה לייצג את מחוז הקונגרס השביעי.

## ביוגרפיה
ויילד נולדה בראשית יוני 1957, בתם של נורמן לית' וסוזן סטימוס אליס. אמה הייתה עיתונאי, בעוד אביה שירת בחיל האוויר של ארצות הברית במהלך מלחמת העולם השנייה ובמלחמת קוריאה. היא נולדה בבסיס חיל האוויר האמריקאי בוויסבאדן ששכן אז בגרמניה המערבית, בשעה שאביה הוצב שם במסגרת שירותו הצבאי. בצעירותה התגוררה בצרפת, בקליפורניה, בניו מקסיקו ובוושינגטון הבירה. בבחירות לנשיאות ארצות הברית 1976 התנדבה ויילד במטה הבחירות של ג'ימי קרטר. בשנת 1978 השלימה לימודי תואר ראשון באמריקן יוניברסיטי. לוויילד תואר שני במשפטים מבית הספר למשפטים של אוניברסיטת ג'ורג' וושינגטון, שם סיימה את לימודיה ב-1982.

ב-1999 הייתה ויילד שותפה במשרד עורכי הדין "גרוס מקגינלי" (Gross McGinley). בשנת 2013 התמודדה לנציבות מחוז ליהיי, אם כי הפסידה בבחירות הכלליות, אך ב-7 בינואר 2015 החלה לכהן כפרקליטה הראשונה של עיריית אלנטאון. ב-31 בדצמבר 2017 התפטרה ויילד מתפקידה זה כדי להתמודד אל בית הנבחרים של ארצות הברית במחוז הקונגרס ה-15 של פנסילבניה, כדי להחליף את נציג המחוז צ'ארלי דנט שפרש מהחיים הפוליטיים לקראת בחירות 2018. היא זכתה בבחירות המקדימות של המפלגה הדמוקרטית וניצבה בפני ראש מחוז ליהיי, מרטי נות'שטיין, במהלך יום בחירות אמצע הכהונה. היא גברה עליו ברוב של 53.4% מקולות הבוחרים.

באותו היום התמודדה ויילד במקביל בבחירות מיוחדות למילוי מקומו של דנט, אשר התפטר בחודש מאי, לכן הושבעה כבר ב-27 בנובמבר 2018, ימיו האחרונים של הקונגרס ה-115 של ארצות הברית. בכך צברה ותק של חודשיים משאר עמיתיה שנבחרו בבחירות 2018. עם השבעתה לתפקיד, הפכה ויילד לדמוקרטית הראשונה שייצגה את עמק ליהי מאז 1999. בבחירות אלה נמנתה בין ארבע הנשים שנבחרו לקנוגרס מפנסילבניה, לצד מרי גיי סקנלון, מדליין דין וכריסי הולאהן. ויילד היא מבקרת חריפה של נשיא ברזיל ז'איר בולסונארו, והאשימה אותו כבעל דעות "ימניות קיצוניות, מיזוגניות, קסנופובית והומופוביות".

בבחירות 2024 הפסידה את מושבה בבית הנבחרים למועמד הרפובליקני ראיין מקנזי. כהונתה תמה עם התפזרות הקונגרס ה-118 של ארצות הברית בינואר 2025.

## קישורים חיצוניים

* 

* 

## הערות שוליים

קטגוריה:בוגרות אמריקן יוניברסיטי
קטגוריה:בוגרי אמריקן יוניברסיטי
קטגוריה:בוגרות בית הספר למשפטים באוניברסיטת ג'ורג' וושינגטון
קטגוריה:בוגרי בית הספר למשפטים באוניברסיטת ג'ורג' וושינגטון
קטגוריה:יהודיות חברות בית הנבחרים של ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברות בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
פארק תעשייה צבאים

**פארק תעשייה צבאים** הוא פארק תעשייה משותף של מועצה אזורית עמק המעיינות והעיר בית שאן, אשר הוקם בשנת 1997 וממוקם בסמוך לכביש 71 ולתחנת הרכבת בית שאן. בפארק פועלים כמספר מפעלים על שטח של מאות דונמים, ובהם מפעלים לייצור פלסטיק, מכונות ובטון. האזור מוגדר כאזור עדיפות לאומית. מנהל הפארק הוא עזרא שמיר.

בינואר 2019 פורסם כי בפארק עתידים לקום כ-48 מפעלים נוספים על אלו הקיימים.

## קישורים חיצוניים
* 

## הערות שוליים

קטגוריה:ישראל: אזורי תעשייה
קטגוריה:מועצה אזורית עמק המעיינות
קטגוריה:בית שאן: כלכלה
אלפרד רתל

**אלפרד רתל** (בגרמנית:**Alfred Rethel**; 15 במאי 1816 – 1 בדצמבר 1859) היה צייר גרמני, שעסק בהמחשת אירועים היסטוריים.

## ביוגרפיה
רתל נולד באאכן בשנת 1816. הוא גילה עניין באמנות עוד בילדותו, ובגיל שלוש עשרה ביצע רישום שהבטיח את קבלתו לאקדמיה של דיסלדורף. כאן למד במשך כמה שנים, והפיק, בין השאר, דמות של בוניפציוס הקדוש, שמשך תשומת לב רבה.

בגיל עשרים עבר רתל לפרנקפורט, ונבחר לקשט את קירות האולם הקיסרי ברומר בציורי פרסקו של דמויות גברים מפורסמים. באותה תקופה הוא הפיק סדרת עיצובים הממחישים את תולדות הברית הישנה. ארבע שנים מאוחר יותר, רתל היה המתחרה שזכה בעבודת קישוט בית המועצה המשוחזר של עיר הולדתו עם ציורי קיר המתארים אירועים בולטים בקריירה של קרל הגדול, אך ביצוע עבודות אלה התעכב כשש שנים. בינתיים עסק רתל בהפקת תמונות, ציורים ורישומים. בשנת 1842 הוא החל בסדרה גדולה של עיצובים העוסקים בחציית האלפים על ידי חניבעל, בה מתגלה לראשונה סגנונו המיוחד שמאפיין את אמנותו המאוחרת.

בשנת 1844 ביקר רתל ברומא, וביצע יחד עם נושאים אחרים פיסת מזבח לאחת מהכנסיות. בשנת 1846 שב לאאכן והחל את ציורי הקיר שלו על קרל הגדול. אלא שמחלת הנפש, המיוחסת, כך מאמינים, לתאונה שעבר בילדותו, החלה להתבטא. בזמן שהוא התנדנד בין שיגעון לשפיות, רתל הפיק כמה מהיצירות הבולטות, האינדיבידואליות והמרשימות ביותר שלו.

הוא צייר את נמסיס רודף אחר רוצח על פני נוף שטוח. גופה שחוטה שוכבת על האדמה, ואילו מלפנים נמצא המתנקש שמסתתר בחשכה, ומעל מרחף מלאך הנקמה. התמונה, כך מספר הסיפור, זכתה בהגרלה בפרנקפורט על ידי איש בדרגה גבוהה, שהיה אשם בפשע שלא התגלה.

עיצוב נוסף שביצע רתל היה "נקמת המוות", שלד המופיע בכדור ונשען בעדינות על שתי עצמות אנושיות. הציור תיאר את זכר חבריו האמנים והפר את חלומותיהם. בנוסף הוא הפיק את העיצוב "מות החבר". רתל ביצע גם סדרת רישומים עוצמתית בשם "ריקוד המוות" שביטאו את המרד הבלגי בשנת 1848. הציורים התבססו על ידי עיצובים שבוצעו בטכניקה שנוצרה על ידי אלברכט דירר, ומושפעת על ידי דמיונו המעוות, הדומה לזה של המאסטר שרתל הכיר.

אלפרד רתל נפטר ב־1 בדצמבר 1859, בגיל 43 בדיסלדורף מהשפעות של מחלת הנפש. בשנותיו האחרונות אחיו אוטו רתל (1822–1892) טיפל בו, בנוסף לאשתו הצעירה מארי גרהל, בתו של אוגוסט גרהל, ובתם אלזה זון-רתל.

## גלריה
 
File:1849 Rethel Allegorie anagoria.JPG|אלגוריה
File:Alfred Rethel - Die Mechanische Werkstätten Harkort & Co. (Harkortsche Fabrik) auf Burg Wetter.jpg|המפעל
File:Alfred Rethel - Nemesis (1837).jpg|נמסיס
File:Rethel Bonifatius.jpg|בוניפציוס
File:Alfred Rethel - Porträt der Mutter des Künstlers - Google Art Project.jpg|אימו של האמן
File:Alfred Rethel Hannibalszug 1.jpg|חניבעל באלפים
File:Death as a friend. Wood-engraving by J. Jungtow after Alfred Wellcome V0042237.jpg|מוות כחבר
File:Josef Kehren Kroenung Karl der Grosse.jpg|הכתרת קרל הגדול
File:RethelTotentanz.jpg|ריקוד המוות


## קישורים חיצוניים

* 

## הערות שוליים

קטגוריה:ציירים גרמנים
קטגוריה:גרמנים שנולדו ב-1816
קטגוריה:גרמנים שנפטרו ב-1859
מילתא זוטרתא

**מִלְּתָא זוּטַרְתָּא** הוא ביטוי בארמית שמקורו בתלמוד, מסכת ברכות ופירושו: דבר קטן, דבר קל ערך. ("מילתא" בארמית היא מילה, דבר, ואילו "זוטרא" – קטן זעיר). הביטוי גם מופיע הרבה במשמעות של שלילה – **לאו מילתא זוטרתא,** מלשון: אל יהי הדבר קל ערך בעיניך.

## מקור הביטוי
בתלמוד בבלי, מסכת ברכות נאמר (המקור באותיות בולטות. התרגום וההסבר שבאריחיים נכתבו על ידי הרב עדין שטיינזלץ):

דהיינו, חכמים דנים כאן בחשיבותה של יראת שמיים, שהיא היחידה הניתנת לבחירתו של אדם. האם יראת שמיים היא דבר קל ערך? תוהים החכמים. ומשיבים באמצעות משל, שבמקרים מסוימים, כמו אצל משה, שאמונתו הייתה חזקה, הבחירה בה הייתה קלה עבורו.

## שימושים בספרות ובעיתונות
* יוסף חיים ברנר כתב ב"מן הזווית": "יושבי העמק, בדעתם את תולדות מרדכי, את כל פרשת יראתו את האלוהים ושקידתו בתורה לפנים (**מילתא זוטרתא**: הלא הוא היה גאון משפחת יפה!)
*אלחנן ליב לוינסקי כתב בפיליטון שלו: "רבותי, הגיעה השעה להבין, שבאמת **לאו מילתא זוטרתא היא** זו. יש צורך ב“ראש מיניסטר”, כמו שאומרים, כדי לצאת בשלום מלוע הזאב"
* שאול טשרניחובסקי כתב באידיליה "לביבות": "הוֹי, הוֹי, דּוֹמָחָה, מַה חַג זֶה?” – "הַיְנוּ הַךְ, גִּיטְל, **אָטוּ מִלְּתָא זוּטְרְתָא** הַיּוֹם? הַיּוֹם “מִיקוֹלַהּ הַקָּטָן”! שָׁכַחַתְּ?"
* במעריב פורסמה כתבה בשנת 1987: "השפה הצחה וההסבר המהיר מבטיחים הבנה של הלומד השקדן, ודבר זה **לאו מילתא זוטרתא היא**"
*אליקים רובינשטין כתב במאמר: "ועידת מדריד כתום מחצית היובל", (pdf) "יתר על כן, בעקבותיה [של ועידת מדריד] חודשו היחסים הדיפלומטיים של ישראל עם מדינות הגוש הסובייטי דאז ובראשן ברית המועצות, משושבינות הוועידה, וכן נפתחו יחסים כאלה עם מדינות "קטנות" דוגמת הודו וסין, **לאו מילתא זוטרתא כל עיקר**"

## קישורים חיצוניים
* האקדמיה ללשון העברית, "על המילה מִלְּתָא זוּטַרְתָּא"
* מילתא זוטרתא, מילון אבניאון
* הרב מאיר אורליאן, יראת שמים, ישיבת כרם ביבנה
* 

## הערות שוליים

קטגוריה:מילים וביטויים בארמית
סיטרואן סוג B10

**סיטרואן סוג B10** (בצרפתית: **Citroën Type B10**) היא מכונית קטנה, שיוצרה במספר צורות גוף שונות הכוללות: מכונית משפחתית, מכונית קופה, רודסטר, מכונית לנדולט, וקבריולה.

דגמי "סיטרואן סוג B10" הם מתוצרת יצרנית הרכב הצרפתית **[[סיטרואן]]** אשר יוצרו בין השנים 1925–1924 ונבנו במפעל של אנדרה סיטרואן.

חלקם של דגמי "סיטרואן סוג B10" הוגדרו כסוג של מכונית "Torpedo (car)" .

יוצרו 17,259 יחידות.

## תצורות
* "Torpedo" בתצורה 4 דלתות סדאן.
* "Torpedo Sport".
* "Conduite Intérieure" (saloon/sedan)".
* "Coupé De Ville".
* לנדולט.

## גלריה

קובץ:Citroen B10.jpg | "סיטרואן סוג B10"
קובץ:Citroën B10 (8710458571).jpg | "סיטרואן סוג B10"
קובץ:Citroën B10 Cabriolet Bruchhausen-Vilsen rear.jpg | "סיטרואן סוג B10"
קובץ:Citroën B10 Cabriolet Bruchhausen-Vilsen.jpg | "סיטרואן סוג B10"


## ראו גם
* סיטרואן
* סיטרואן סוג B2
* סיטרואן סוג B12
* סיטרואן B14
* סיטרואן סוג B15

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:מכוניות לנדולט
קטגוריה:דגמי מכוניות שהושקו ב-1924
קטגוריה:מכוניות צרפתיות
B10
לוקאס ריגר

[ממוזער|לוקאס ריגר בפסטיבל המוזיקה [Global Citizen Festival  בהמבורג, 2017]]
**לוקאס ריגר** (בגרמנית: **Lukas Rieger**; נולד ב-3 ביוני 1999 בלרטה ) הוא זמר פופ גרמני. הוא שר בעיקר באנגלית.

## ביוגרפיה
ריגר נולד ב-3 ביוני 1999 למייקל ובירגיט בהנובר שבסקסוניה התחתונה.

בשנת 2014, הוא השתתף בתוכנית "The Voice Kids" . בשלב האודישנים העיוורים הוא שר את "Can't Hold Us" של הראפר מאקלמור. הוא לא הצליח להעפיל לגמר.

ריגר צבר את קהל מעריצים דרך הרשתות החברתיות. חשבון האינסטגרם שלו מונה מעל ל-1.9 מיליון עוקבים, נכון לפברואר 2021, וחשבון הטיקטוק שלו מונה מעל ל-3.7 מיליון עוקבים. ערוץ היוטיוב שלו מונה 491 אלף רשומים ומעל ל-31.3 מיליון צפיות.

מפגש חתימות שלו באולם שהתקיים באוקטובר 2016, אחרי יציאתו של אלבומו הראשון, *Compass*, הופסק על ידי המשטרה לאחר שמספר מעריצים התעלפו. קודם לכן, אירוע דומה בעיר שטוטגרט משך מעל ל-2,000 מעריצות. ההנהלה הודיעה לאחר מכן כי הם לא יוכלו עוד לארגן מפגשים שכאלה.

ב-2018 יצא לאור האלבום השני שלו, "Code", אותו שר בסיבובי הופעות ברחבי גרמניה, אוסטריה, שווייץ וצ'כיה.

ב-2019 הוא השתתף בעונה השנייה של תוכנית הריקודים "Let's Dance" של רשת RTL הגרמנית. הוא היה המפורסם השלישי שלא קיבל מספיק שיחות מהצופים. יחד עם הרקדנית קטיה קלוגינה, הוא הגיע למקום ה-12, ולאחר מכן הם היו בזוגיות, שנמשכה כחודש. באותו היום, הוא גילם את הזמר מרלון בסרט "", המבוסס על סדרת ספרי הילדים המצליחה "Mein Lotta-Leben" מאת אליס פנטרמילר.

## חיים אישיים
לריגר יש אחות גדולה, מארי, והוריו הם מייקל ובירגיט.

הוא למד בכיתת המוזיקה בבית הספר היסודי בורגדורף בילדותו.

בשנת 2017, הוא פרסם את האוטוביוגרפיה שלו, לה קרא "Code", ובה הוא מספר על חייו, חלומותיו ופחדיו האישיים. עוד הוא מדבר על החברים, המשפחה והקריירה האישית.

ריגר מכונה לעיתים "ג'סטין ביבר הגרמני", והוא גם ביצע גרסת כיסוי לשירו של הזמר הקנדי, "Take You".

מלבד שירה, ריגר פעיל רבות ברשת החברתית טיקטוק, בה עוקבים אחריו מעל ל-3.7 מיליון עוקבים (נכון לפברואר 2021), ומפרסם ולוגים בערוץ היוטיוב שלו "Life Of Lukas", המתמקדים בשגרת היומיום שלו.

## דיסקוגרפיה
### אלבומים
* *Compass* (30 בספטמבר 2016)
* *Code* (16 בפברואר 2018)
* *Justice* (17 במאי 2019)

### סינגלים
* "Be My Baby" (15 בנובמבר 2014)
* "Ready 4 This Shit" (8 בפברואר 2015)
* "Lightspeed Lovers" (9 באוקטובר 2015)
* "Elevate" (20 במאי 2016)
* "Let Me Know" (19 באוגוסט 2016)
* "Side by Side" (31 במרץ 2017)
* "Slomo" (8 בדצמבר 2017)
* "Treasure" (2 בפברואר 2018)
* "Never Be This Young" (16 בפברואר 2018)
* "Won't Forget About You" (25 במאי 2018)
* "Nobody Knows Me (Like You Do)" (מרץ 2019)

## קישורים חיצוניים

* 

קטגוריה:זמרי פופ גרמנים
קטגוריה:טיקטוקרים
קטגוריה:גרמנים שנולדו ב-1999
וסטלן

**וסטלן** () הוא מחוז בנורווגיה, שהוקם ב-1 בינואר 2020 על ידי איחוד המחוזות הורדלנד וסון או פיורנה. המחוז ממוקם במערב נורווגיה. מרכזו המנהלי של המחוז נמצא בעיר ברגן בה שוכנת ההנהגה הביצועית והפוליטית, אך מושל המחוז שוכן בהרמנסברק. המחוז הוא אחד משני המחוזות בנורווגיה ששפתם הרשמית היא נורווגית חדשה.

## גאוגרפיה
וסטלן שוכן לאורך החוף המערבי של נורווגיה. נמצאים בו כמה מהפיורדים הגדולים והבולטים ביותר בנורווגיה.

ההר הגבוה ביותר בנורווגיה והשלישי בגובהו בעולם נמצא במחוז, וכן גם המפל ווטיספוסן, שהוא אחד המפלים הגבוהים ביותר בנורווגיה עם ירידה אנכית של 275 מטר. שניהם ממוקמים בהרי יוטונהיים.

חוץ מברגן, המחוז הוא כפרי ברובו, עם אוכלוסייה מצומצמת בכל כפר. ספינות שיט מבקרות בוסטלן כל קיץ בגלל הנופים הייחודיים של המחוז.

שטחו של המחוז אינו אחיד, בכך שעל קו החוף יש בעיקר הרים נמוכים, אך ככל שמתרחקים, ההרים גדלים ומגיעים לגובה של יותר מ-2,200 מטר. כמות המשקעים במחוז גבוהה מאוד לעומת שאר נורווגיה.

## ממשל
מחוז (בנורווגית: fylke) הוא האזור המינהלי המקומי הראשי בנורווגיה. כל המדינה מחולקת ל-11 מחוזות. מחוז הוא גם אזור בחירות, עם הצבעות המתקיימות כל 4 שנים. הממשל במחוז כולל 65 חברים שנבחרים להקים מועצה מחוזית (Fylkesting). בראש הפילקסטינג עומד ראש עיריית המחוז (fylkesordførar). מאז שנת 2020 ראש עיריית המחוז הוא ג'ון אסקלנד.

במחוז יש גם מושל מחוז (fylkesmann) שהוא נציג המלך והממשלה של נורווגיה. לארס ספונהיים הוא מושל המחוז הנוכחי של וסטלן.

במחוז יש 43 נפות מתוכן 18 מסון או פיורנה ו25 מהורדלנד.

## ראו גם
* הורדלנד
* סון או פיורנה
* מחוזות נורווגיה

## קישורים חיצוניים

* 

## הערות שוליים

קטגוריה:נורווגיה: מחוזות
קטגוריה:מערב נורווגיה: מחוזות
יהלום (שיר)

"**יהלום**" הוא סינגל שהוקלט על ידי הזמרת הישראלית אגם בוחבוט. השיר יצא לאור ב-31 בינואר 2021 על ידי חברת התקליטים "z.i הפקות". השיר נכתב והולחן על ידי עידו נצר, עמית מרדכי וים רפאלי.

## רקע
השיר נחשב לשיר פופי עם סממנים פמיניסטים. השיר היה לשיר הראשון שבוחבוט הוציאה תחת מיתוג שמה החדש, "Agam". אתר מאקו השווה את אחת התלבושות שבוחבוט לבשה בקליפ לזמרת האמריקאית אריאנה גרנדה.

## מיקומי שיא

## קישורים חיצוניים

## הערות שוליים

קטגוריה:שירי אגם בוחבוט
קטגוריה:שירים בעברית
קטגוריה:שירים על יהלומים
קטגוריה:שירי דיסקו
קטגוריה:שירים שהופקו על ידי Triangle
צומת בנק

**צומת בנק** (באנגלית: **Bank Junction**) הוא צומת רחובות מרכזית ב, המחבר שמונה רחובות ומשמשת כמרכז תחבורה חשוב המשרת מספר קווי רכבת תחתית ורכבת קלה.

הצומת קרוי כך על שם מבנה הבנק של אנגליה והוא כולל סביבו מבנים חשובים נוספים בהם הבורסה, אדרטת חיילי לונדון, פסל של הדוכס מוולינגטון (שניהם מול חזית בניין הבורסה) ובית האחוזה. משום המוסדות הפיננסיים החשובים שניצבו באזור הצומת, באופן היסטורי הייתה ידוע בתור הלב הכלכלי של לונדון. בשנת 1900 נפתחה תחנת רכבת תחתית בנק בצומת שהיא מתחנות הרכבת התחתית העמוסות בלונדון, כיום התחנה מחוברת לתחנת מוניומנט הסמוכה ותחנת הרכבת הקלה דוקלנדס ליצירת מתחם תחבורה מרכזי בעיר לונדון. תחנת הרכבת התחתית המשולבת משרתת ומחברת חמישה קווים בנוסף לקו דוקלנדס של הרכבת הקלה.

כיום צומת בנק אסור לתנועת רכבים פרטיים במהלך השבוע (בין שני לשישי), מלבד הולכי רגל הוא פתוח לתנועת אוטובוסים ורוכבי אופניים בלבד. איסור התנועה נכנס לתוקף לאחר פיילוט שנערך ב-2017 ונמשך 18 חודשים, הוא נועד לצמצם את מספר התאונות הגבוהה שהצומת סבלה ממנו לאורך השנים.

## רחובות היוצאים מהצומת
* רחוב פרינסס (Prince's) - צפון-מערבה לכיוון מורגייט
* רחוב פולטרי (Poultry) - מערבה לכיוון צ'יפסייד
* רחוב המלכה ויקטוריה - דרום-מערבה לכיוון בלקפריירס
* רחוב וולברוק - דרומית לכיוון רחוב קנון
* דרך בית האחוזה - דרומית לאורך בית האחוזה
* רחוב לומברד (Lombard) - דרום-מזרחית לכיוון רחוב גרייסצ'רץ'
* רחוב קורנהיל (Cornhill) - מזרחית לכיוון רחוב לידנהול
* רחוב תרדנידל (Threadneedle) - צפון-מזרחית לכיוון בישופסגייט

## תמונות

Cheapside Mansion House c1902.jpg|הצומת בשנת 1902
Bank Station, one entrance - geograph.org.uk - 1835302.jpg|הצומת והכניסה לתחנת הרכבת התחתית, 1961
Troops Taking Part in Lord Mayor's Show in London 2010 MOD 45152051.jpg|תהלוכת הלורד ראש העיר של לונדון העוברת בצומת, 2010
Bank Junction, City of London-22062138846.jpg|הצומת במבט לכיוון הבנק של אנגליה, 2015


## קישורים חיצוניים

## הערות שוליים

קטגוריה:לונדון: תחבורה
קטגוריה:הסיטי של לונדון
אגם רס

**אגם רס** () הוא אגם במחוז נורדלנד שבנורווגיה. שטחו הוא 219 קמ"ר, מה שהופך אותו לאגם השני בגודלו בנורווגיה לפי שטח. עומקו עומד על 240 מטר ונפחו נאמד בכ-15 קילומטרים מעוקבים. גובה פני השטח שלו הוא 374 מטר מעל פני הים.

## קישורים חיצוניים

## הערות שוליים

קטגוריה:נורווגיה: ימות ואגמים
ויצטום

**ויצטום** הוא שם משפחה אשכנזי ממקור גרמני (Witzthum).

קטגוריה:שמות משפחה אשכנזיים
תמים א-דארי

**תמים בן אוס א-דארי** (בערבית: **تميم بن أوس الداري**) היה מהצחאבה של הנביא מוחמד. באסכטולוגיה האסלאמית, הוא ידוע כמי שנתקל באל-מסיח א-דג'ל, משיח השקר, באחד המסעות שלו. ככזה, סיפורו של תמים הפך ליסודם של נרטיבים ואגדות מימי הביניים, וזיכה את תמים בתואר "הנוסע האמיץ".

## הסיפור על המפגש עם משיח השקר
בחלק מהמקורות האסלאמיים, ישנו סיפור המתאר לכאורה את אחד ממסעותיו של תמים, מסע שבו ספינתו מתרסקת באי מסתורי. באי זה הוא נלקח על ידי יצור מוזר לפגוש אדם הכבול בתוך מנזר. האיש הכבול היה להוט לשאול את אנשי השבט המאכלסים את האי שאלות על העולם החיצון, ושאל על המצב של מיקומים שונים ועל הגעתו של מוחמד. לאחר שבני השבט עונים לו, האיש הקשור מודיע שהוא משיח השקר, ומספק להם פרטים אסכטולוגיים הקשורים לעתיד, ומזהיר אותם מפני יציאתו אל העולם. בני השבט מצליחים לעזוב את האי ולספר את סיפורם למוחמד שמספר אותו לשאר האנשים.

## חמולת תמימי וקברו
על פי המסורת, כאשר הכריז א-דארי על התמיכה במוחמד, ביקש וקיבל בתמורה את השליטה על נפת חברון. קברו נמצא סמוך לבית ג'יברין. בשנות ה-70 של המאה ה-20 החלו בני חמולת תמימי מחברון לעלות אל הקבר ביום השנה למותו. 

## קישורים חיצוניים

## הערות שוליים

קטגוריה:צחאבה
אלפרד זון-רתל

**אלפרד זון-רתל** (בגרמנית: **Alfred Sohn-Rethel**; 8 בספטמבר 1875 – 10 בדצמבר 1958) היה צייר מודרניסטי גרמני מבית הספר לאמנות בדיסלדורף. הוא היה פעיל בדיסלדורף, ברלין, פריז וברביזון.

## ביוגרפיה
אלפרד זון-רתל נולד ב-8 בפברואר 1875 לציירים אלזה זון-רתל (לבית רתל) וקרל רודולף זון וגדל בדיסלדורף, גרמניה. הוא הגיע ממשפחה של ציירים שרבים מהם היו מבית הספר לציור בדיסלדורף, סבו מצד אמו היה צייר ההיסטוריה אלפרד רתל, סבו הגדול מצד אמו היה הצייר והדיוקן המיניאטורי, אוגוסט גרהל. סבו מצד אביו היה בנו של קרל פרדיננד.

הוא למד באקדמיה לאמנות בדיסלדורף ממאי 1888.

בשנת 1893 פגש זון-רתל את בת זוגו לעתיד, אנה יולי מישלס, בעת שהותו באגם גארדה. הם נישאו ב-8 באוקטובר 1896 בהנובר, גרמניה. הוא עבר בשנת 1897 לפריז, ששינה את סגנון הציור שלו. ב-8 בדצמבר 1897 נולדה בתו הבכורה אנה קלרה מארי אליזבת "ליזי" זון-רתל. שני ילדיו האחרים כללו את הכלכלן והפילוסוף המרקסיסטי אלפרד זון-רתל (1899–1990), והצייר והשחקן הנס-יואכים זון-רתל (1905–1955).

בשנת 1909 הקים אלפרד זון-רתל את קבוצת Sonderbund יחד עם ציירים נוספים של דיסלדורף, שכללו את יוליוס ברץ, מקס קלרנבך, אוגוסט דויסר, ולטר אופי, וילהלם שמור, ואחיו אוטו זון-רתל וקרלי זון-רתל. הם ערכו את התערוכה הראשונה שלהם במאי 1908 והביאו ציור גרמני לאימפרסיוניסטים הצרפתים. הוא היה חבר בהתאחדות האמנים הגרמנים.

הוא נפטר בטיבינגן, גרמניה ב-10 בדצמבר 1958.

עבודותיו של אלפרד זון-רתל נמצאות באוספי מוזיאונים ציבוריים שונים, כולל מוזיאון סטדל, המוזיאון הבריטי ועוד.

## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1875
קטגוריה:גרמנים שנפטרו ב-1958
בורוטה

**בורוטה** (בהונגרית: **Borota**) הוא כפר במחוז באץ'-קישקון בנפת יאנושהלמה בהונגריה.

## מיקום
הכפר ממוקם בחלק הדרומי של מחוז באץ'-קישקון קרוב לגבול סרביה, 26 ק"מ מבאיה ו-35 ק"מ מקישקונהלש. הוא ממוקם בנקודת המפגש של רכס חול של קישקונשאג ורכס הלס של באצ'קה. 60% משטחה הוא חול ו-40% הם קרקע פורייה. מתוך 81,800 דונם של התחום המוניציפלי של היישוב, 80,340 דונם הם פרברי הכפר, שעדיין מאוכלס רק ב-10% מהאוכלוסייה. כ-30% מהשטח החיצוני הוא יער, 35% הם אדמה חקלאית באיכות טובה, השאר מרעה-אחו, בוסתנים-כרמים.

## היסטוריה
שם הכפר הוזכר בראשונה בשנת 1325 בשם בורוט-Boroth.
היישוב היה נחלתו של הארכיבישוף של קלוצ'ה. הכפר התרוקן במהלך הפלישה המונגולית לאירופה.
בשנת 1325 העביר הארכיבישוף את האחוזה הריקה מאדם למשפחה אצילה ובמקביל נתן לה את הזכות לשפוט את הצמיתים. בשנת 1519 היא הייתה בבעלות פאל לוראנט בורוטי. מאוחר יותר, גם מפקדי אוכלוסייה טורקיים מזכירים את הכפר אף הם. בשנת 1658 הוא נתרם על ידי הרוזן פרנץ ושלני הפלטין, למשפחת סרני. משנת 1750 השתייך בורוטה לכפר רים. משנת 1872 ועד סוף המאה ה-19 הפך לכפר עצמאי ואז שוב חזר לשליטת הכפר רים. משנת 1911 הוא הפך לעצמאי סופית. היו אמנם יהודים במקום, אך אין תיעוד מיוחד עליהם. אחרי השואה לא היו בכפר יהודים.

## תשתית
בכל רחוב בכפר מותקנים רשת מים, גז, חשמל, טלפון וטלוויזיה בכבלים. כל הרחובות סלולים, ומדרכות סלולות לפחות בצד אחד של כל רחוב.

## נולדן כאן
* **[[מרגיט אנה]]** במקור **זיכרמן** – **Sichermann**; (בהונגרית: **Anna Margit**; בורוטה, 23 בדצמבר 1913 – בודפשט, 3 ביוני 1991) הייתה ציירת יהודייה-הונגרייה 

## קישורים חיצוניים

*  

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
יאלוק

**יאלוק** (בליטאית: **Ylakiai**, בפולנית: **Iłoki**) היא עיירה במחוז סקודאס (Skuodas), בצפון מערב ליטא. על פי מפקד האוכלוסין של שנת 2011, אוכלוסיית העיירה מונה 950 נפש.

## היסטוריה
יאלוק הוזכרה לראשונה בשנת 1568 ברשימת המצאי של קהילת גרוסטה (Grūstė) שערך יוקובאס לאסקובסקיס (Jokūbas Laskovskis). באותה העת שכן הכפר יאלוק בתחומי אחוזת שקוד.

בשנת 1894 הוקמה ביאלוק כנסייה, שעומדת עד היום.

ביולי 1941, עם פלישת גרמניה לברית המועצות, נרצחו 300 יהודים ברצח המוני שביצעו ליטאים.  אנדרטה הוקמה בשנת 1965 ואנדרטה חדשה הוקמה בשנת 1988 במקום הטבח.

בשנת 2002 אישר נשיא הרפובליקה של ליטא את סמלה העירוני החדש של יאלוק.

בחלקה המרכזי של העיירה ניצבת אנדרטה עירונית.

## קישורים חיצוניים

* 

## הערות שוליים

קטגוריה:ליטא: עיירות
ניסן קפטה

**ניסן קפטה** (נולד ב-27 בנובמבר 1972) הוא כדורגלן עבר ישראלי, ששיחק בעמדת החלוץ.

## ביוגרפיה
קפטה החל את הקריירה שלו במחלקת הנוער של הפועל ראשון לציון וב-1994 עלה לקבוצה הבוגרת ועזר לקבוצה לעלות לליגה הראשונה. בהמשך הפך לשחקן הרכב ואף מונה לקפטן הקבוצה ב-1997. ב-2001 הושאל לבני יהודה תל אביב לעונה אחת ועזר לקבוצה לחזור לליגת הראשונה. בסוף העונה חזר להפועל ראשון לציון, אך שוחרר בדצמבר 2002 בעקבות סכסוך כספי עם המועדון. ב-2003 חתם לעונה אחת בצפרירים חולון. לקראת סוף הקריירה שחק קפטה בקבוצות של שכונות בראשון לציון, אגודת ספורט רמת אליהו, הפועל נחלת יהודה ומועדון ספורט שיכון המזרח, לפני שחזר ב-2006 להפועל ראשון לציון לעונת פרישה.

לאחר שפרש מכדורגל המשיך לשחק כדורגל חופים בעירוני ראשון לציון במסגרת ליגת העל בכדורגל חופים.

כיום קפטה מאמן בחוגי ילדים במסגרת החברה העירונית ראשון לציון.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל ראשון לציון
קטגוריה:כדורגלני בני יהודה תל אביב
קטגוריה:כדורגלני צפרירים חולון
קטגוריה:ראשון לציון: כדורגלנים
קטגוריה:ישראלים שנולדו ב-1972